b'\n_START_ARTICLE_\nTross\n_START_PARAGRAPH_\nTross (hollandi keelest tros) on traatidest (tavaliselt terasest, mitte orgaanilisest ega s\xc3\xbcnteetilisest kiust) kokku keerutatud painduv k\xc3\xb6is. _NEWLINE_Harilikult koosnevad trossid \xc3\xbcmara ristl\xc3\xb5ikega terastraatidest l\xc3\xa4bim\xc3\xb5\xc3\xb5duga 0,2\xe2\x80\x933 mm ja on t\xc3\xb5mbetugevusega kuni 2000 Pa (200 kgf/mm\xc2\xb2)._NEWLINE_K\xc3\xb5ige rohkem kasutatakse kahekordselt korrutatud, orgaanilise (n\xc3\xa4iteks m\xc3\xa4\xc3\xa4rdeainega immutatud kanepikiududest) s\xc3\xbcdamikuga kuuekeermelisi trosse. Selliste trosside valmistamisel keerutatakse esmalt traadid keermeteks ja siis keermed omakorda \xc3\xbcmber s\xc3\xbcdamiku trossiks. Eristatakse keermekihtide traatidevahelise punkt- ja joonkontaktiga trosse.'